แวะมาทำธุระแถวๆ เหม่งจ๋าย เห็นมีคนแนะนำร้านนี้ เราเลยต้องขอแวะสักหน่อย “เทอดจุ่มแซ่บ ยโสฯ”  
*** พิกัดร้าน 
ร้านอยู่ในซอยสหการประมูล เข้ามาจากปากซอยร้านจะอยู่ซ้ายมือนะคะ ตรงข้ามกับสนามไดร์ฟกอล์ฟ All Star ค่ะ (เป็นซอยข้างๆ สถานฑูตลาว)
*** บรรยากาศร้าน 
ร้านเป็นแบบเปิดโล่งกว้าง ร้านใหญ่เหมือนกันนะคะ มีที่นั่งเยอะเชียว ร้านไม่ได้ตกแต่งอะไรมาก 
*** เมนู 
ที่ร้านเป็นอาหารไทย – อีสาน และมีพวกจุ่มแซ่บขายด้วยคะ 
เราสั่ง ตำปูปลาร้า เราว่า รสชาติโอเคนะ แต่ไม่ถึงกับเด็ดดวงเท่าไหร 
หอยแครงลวก หอยแครงสด น้ำจิ้มอร่อย
คอหมูย่าง ต้องทานแบบติดมันนิดๆ และทานร้อนๆ ทานกับข้าวเหนียว ส้มตำฟินเลย 
เราว่า รสชาติอาหารไม่ได้ถึงกับแซ่บมาก แต่ก็พอทานได้คะ 
พี่คนขายบริการดี 
ราคาอาหารไม่แพง เฉลี่ย 40 บาทขึ้นไป 
ราคาต่อหัวเฉลี่ยคนละ 150 – 200 บาทคะ 
